Keskustelu Wikipediasta:Vastuuvapaus

message: "WIKIPEDIA EI TAKAA TIETOJEN OIKEELLISUUTTA". Suomenkielisissä otsikoissa ei ole tapana kirjoittaa jokaista sanaa isolla alkukirjaimella. – cAP5 09:57 syys 26, 2004 (UTC)
"... on fyysisesti talletettu Yhdysvaltoihin ...", po. tallennettu. --Anr 19. joulukuuta 2006 kello 03.43 (UTC)
Melko turhaan tämä sivu on suojattu. Sen voi pistää tarkkailulistalle vandaalien varalta. Voisimmeko harkita suojauksen poistoa yhdessä. --Zxc 19. joulukuuta 2006 kello 03.53 (UTC)
replies: text: Juridiset dokumentit on hyvä pitää suojattuna, vaikka moni väittääkin, ettei näillä ole arvoa. Eikä tähän hirveästi muutoksia varmaan enää tule, jos tulee, niin niistä voi keskustella täällä. —MikkoM (♫) 19. joulukuuta 2006 kello 04.14 (UTC)

message: Pyytäisin jotakuta ylläpitäjää lisäämään tälle sivulle kieltenvälisiä linkkejä. Englanninkielisestä Wikipediasta löytyy ainakin kuusitoista linkkiä. Kiitos. – Zeal 4. helmikuuta 2006 kello 20.31 (UTC)
replies: text: Pyyntö on edelleen ajankohtainen Jabamula 20. lokakuuta 2006 kello 17.04 (UTC)
replies: text: :Lisätty. --Agony (403) 20. lokakuuta 2006 kello 17.13 (UTC)
Ελληνικά aakkostuu eri kohtaan: alku on el, joten kielilinkin pitäisi olla Deutschin ja Englishin välissä. Indonesiankielinen linkki :id:Wikipedia:Penyangkalan umum puuttuu. Suottehan anteeksi pikkumaisuuteni. – Kuohatti 2. helmikuuta 2007 kello 20.36 (UTC)
thread_title:  Kieltenväliset linkit 

message: Selkeyttämisen vuoksi kannattaisi lisätä väliotsikoita. Vaikkapa suunnilleen kuten Wikikirjastossa. -- Usp 22. elokuuta 2008 kello 07.25 (EEST)
thread_title:  Otsikoita 

message: Poistaisitteko you-passiivin suoran käännöksen kohdasta "toimitetaan sinulle ilman..""? Mielestäni "toimitetaan ilman" ajaa asian tungettelematta. --Paj. 8. lokakuuta 2010 kello 23.49 (EEST) 
----
-- Viisi kuukautta kulunut - pyytäisin toimintaa! Perustelu: sinä-puhuttelu ei ole tietosanakirjatyylin mukaista. Ainakin tässä artikkelissa sen voi korvata edotetulla tavalla ilman persoonatekijää tai käyttämällä sanoja lukija, käyttäjä. --Paj. 28. maaliskuuta 2011 kello 13.38 (EEST)
----
replies: text: Tällaiset huomautukset on parempi hoitaa siellä, missä käyttäjiä on (kuinkahan moni tarkkailee juuri tätä keskustelusivua?), eli tässä tapauksessa lähinnä kielenhuoltokahvihuoneessa. Pitke 25. lokakuuta 2011 kello 02.12 (EEST)

text: Muutettu muotoon "toimitetaan lukijalle ilman..." huhtikuussa 2015. Uusi keskustelu asiasta käytiin Wikipedian kahvihuoneen osastossa Kielenhuolto otsikolla "Toimitetaan sinulle? Turhaa tungettelua vastuusivulla". Kirjoitan tähän lisäksi sen, että Pitke teki jo paljon pyyntöä laajemman kielenhuollon tähän lokakuussa 2011, jossa hän poisti kaikki "sinä, sinun, sinulle" -sanat, mutta ei muuttanut juuri tuota pyydettyä sanaa. --Pxos (keskustelu) 3. huhtikuuta 2015 kello 23.25 (EEST)

text: Ja lisäys: tätä keskustelusivua tarkkailee 29 tunnusta huhtikuussa 2015, mutta osa tunnuksista voi olla ajat sitten lopettaneita. --Pxos (keskustelu) 3. huhtikuuta 2015 kello 23.27 (EEST)
replies: text: :Aikakirjoihin merkittäköön, etten jättänyt sitä yhtä "sinua" tarkoituksella. --Pitke (keskustelu) 4. huhtikuuta 2015 kello 01.30 (EEST)
thread_title: Puhuttelu

message: Ehdotan, että muiden wikien tapaan myös fi-wikin vastuuvapauskäytäntöön lisättäisiin yleisen vastuuvapauden rinnalle erityinen "juridinen vastuuvapauslauseke" koskemaan oikeudellista tietosisältöä Wikipediassa. Sen voisi joko lisätä tähän perussivuun tai kuten muissa wikeissä, laittaa erikseen alasivuksi. Tein luonnoksen en-wikin pohjalta ja sitä voi käydä katsomassa [täällä]. Teksti on aika nopeasti kirjoitettu ja yritin pitää huolta siitä, että se on yleisesti melko ymmärrettävä, mutta parannusehdotuksia otetaan toki vastaan täällä. --Pxos 24. lokakuuta 2011 kello 22.22 (EEST)
replies: text: Luonnokseni:
WIKIPEDIA EI ANNA OIKEUDELLISIA NEUVOJA
Wikipediassa on artikkeleja monista oikeudellisista aiheista, mutta Wikipedia ei takaa eikä sillä ole minkäänlaista velvollisuutta tai vastuuta varmistaa, että artikkeleissa oleva tieto pitää paikkansa, että se on ajan tasalla tai että tietoa voi käyttää. Lait ovat erilaisia eri paikoissa ja niiden tulkinta vaihtelee usein tapauskohtaisesti. Lisäksi lakien sisältö voi muuttua hyvin nopeasti ja muutokset voivat olla suuria. Vaikka Wikipediassa sen kirjoittamishetkellä oleva juridiikkaan liittyvä väite tai toteamus olisi ollut yhteneväinen senhetkisten säädösten kanssa, tieto saattaa pitää paikkansa vain tietyissä erityistapauksissa, tai lainsäädännön sisältö on ehtinyt ratkaisevasti muuttua tiedon lisäämisen jälkeen.
Wikipedian artikkeleissa oleva juridinen tieto on parhaimmillaan yleisluontoista, ja se ei korvaa oikeustieteellisen koulutuksen saaneen asiantuntijan ammattitaitoista neuvontaa asioissa. Mikäli tarvitset lainopillisia neuvoja, käänny asiantuntijan puoleen. Tällaisia ovat Suomessa asianajajat, julkiset oikeusavustajat sekä oikeustieteen kandidaatin tai maisterin tutkinnon suorittaneet lakimiehet.
Wikipedian kirjoittajat, muut aineistoa lisänneet muokkaajat, palvelimien ylläpitäjät, ohjelmiston kehittäjät, Wikipedian tukijat tai muut Wikipedian yhteisössä toimivat eivät ole minkäänlaisessa vastuussa seurauksista, jotka johtuvat Wikipedian sivuilla esitetyn oikean tai väärän tiedon käytöstä.
Wikipedia.org -sivut tai Wikimedian säätiön (Wikimedia Foundation Inc.) eri hankkeiden sisältö eivät tarjoa tai anna oikeudellisia
neuvoja tai harjoita lakiasiantoimintaa, eikä mitään sivuilla esiintyvää ole katsottava sellaiseksi.

text: --Pxos 24. lokakuuta 2011 kello 23.35 (EEST)
replies: text: :Kannatettavaa, mutta mieluusti tehdään saman tien yleispätevä, eli "Wikipedia ei anna asiantuntijaneuvoja" ja alempana määritellään "esimerkiksi lainopillisia, lääketieteellisiä, eikä mitään muutakaan asiantuntijaneuvoja" jne. Pitke 25. lokakuuta 2011 kello 02.19 (EEST)
replies: text: ::Joo, mutta tuossa vastuuvapauslausekkeessa on jo tuo yleispätevyys sinänsä ihan hyvin sanottu, tarkennukset vain puuttuvat. Lähinnä kyse lienee lääketieteestä ja oikeustieteestä noin suurin piirtein. Voihan joku innostua vaikka matemaattisen vastuuvapaudenkin kirjoittamaan :) --Pxos 25. lokakuuta 2011 kello 02.27 (EEST)
replies: text: :::Puhumattakaan siitä että joku innostuisi valmistamaan ohmimakkaraa ja vakuutusyhtiö kiinnostuisi... Pitke 25. lokakuuta 2011 kello 02.29 (EEST)
replies: text: ::::Do not try this at any university. If, at any university, this has been tried, it should not be construed so as to... --Pxos 25. lokakuuta 2011 kello 02.32 (EEST)
En vastusta luonnoksen käyttöönottoa. --Iisak Lehtinen 28. lokakuuta 2011 kello 03.42 (EEST)
thread_title: Myös juridinen vastuuvapauslauseke?

message: Käännös en-wikin vastaavasta:
WIKIPEDIA EI ANNA LÄÄKETIETEELLISIÄ NEUVOJA
Wikipediassa on artikkeleja monista lääketiedettä ja farmasiaa käsittelevistä aiheista, mutta Wikipedia ei takaa eikä sillä ole minkäänlaista velvollisuutta tai vastuuta varmistaa, että mikään lääketiedettä käsittelevä väite, joka esiintyy artikkeleissa tai niiden lähteissä, on paikkansapitävä, oikea, tarkka tai ajan tasalla. Suuri osa lääketiedettä käsittelevistä artikkeleista on – osittain tai kokonaan – maallikoiden kirjoittamia. Vaikka jokin artikkelissa oleva tieto olisi oikea, se ei välttämättä sovellu juuri sinuun tai sinun oireisiisi.
Wikipedian artikkeleissa oleva lääketieteellinen tieto on parhaimmillaan yleisluontoista, ja se ei korvaa asiantuntijan ammattitaitoista neuvontaa. Tällaisia asiantuntijoita ovat Suomessa muun muassa lääkärit, sairaanhoitajat tai apteekkien henkilökunta. Wikipedia ei ole luotettava keino etsiä apua lääketieteellisiin ongelmiin tai sairauksien hoitoon.
Wikipedian kirjoittajat, muut aineistoa lisänneet muokkaajat, palvelimien ylläpitäjät, ohjelmiston kehittäjät, Wikipedian tukijat tai muut Wikipedian yhteisössä toimivat eivät ole minkäänlaisessa vastuussa seurauksista, jotka johtuvat Wikipedian sivuilla esitetyn oikean tai väärän tiedon käytöstä.
Wikipedia.org -sivut tai Wikimedian säätiön (Wikimedia Foundation Inc.) eri hankkeiden sisältö eivät tarjoa tai anna lääketieteellisiä tai lääkinnällisiä neuvoja tai harjoita lääkärintointa eikä mitään sivuilla esiintyvää ole tulkittava sellaiseksi.
--Pxos 29. lokakuuta 2011 kello 00.18 (EEST)
thread_title: Lääketieteellinen vastuuvapaus